Trond Einar Elden
Store norske leksikon,Sport og spill,Skisport,Kombinert
Trond Einar Elden er en norsk kombinertløper og langrennsløper fra Namdalseid. Han ble verdensmester i kombinert individuelt og for lag i 1989 og tok VM-bronse individuelt i 1993. For lag tok han dessuten OL-sølv i 1992 og VM-sølv i 1993 og 1999. Han vant fem seirer i verdenscupen, blant annet i Holmenkollen i 1989 og 1991.
Elden vant to junior-VM individuelt (1989–90), tre junior-VM for lag (1988–90). Han vant NM individuelt i 1989, samt åtte lag-NM.Senere gikk han over til langrenn og var deltaker i OL i 2002 og VM i 2003 i sprint.Han ble tildelt Olavstatuetten i 1989, Holmenkollmedaljen i 1991 og Egebergs ærespris i 2005. Klubber: Namdalseid IL; i langrenn Isfjorden IL, Strindheim IL. Les mer i Store norske leksikon skisport kombinert renn langrenn